Page:The Celtic Review volume 3.djvu/25

10

Imtusa Fergusa imorro. Do gab fein agus Dubthach agus Aongus ac túargain a sciath ar Oilill. Agus o d’ connairc Gamain na Sidgaile sin do indsaigh iad. Agus tucc forgamh co fomíata ar Fergus, agus tug Fergus forgamh go h-ainīann-artach fairsim. Tainicc Gold Oilech agus Gold Acla chuca, agus tugadar forgam gach ain fhir ar Fergus, agus tug Fergus guin digla ar gach n-aein fer dib sin. Is ann sin tanaicc Aod mac Echtaich agus Aongus mac Echtaich chuca, ocus tucadar forgamh gacha fir a sceith Fergusa, agus tucasdar Fergus forgomh ar gach áoin h-fer  dib sin. Is and sin tanaic Duban mac an Gamna d’ á saighidh; agus o ráinic tucastar guin digla ar Fergus, agus tug Fergus a cumain fochetóir dósum. Is ann sin tangatar na secht m-Breislenna a Breifni fochetóir d’ á rochtain; agus tucatar forgom gacha fir ar Fergus, agus tuc Fergus cumain a gona da gach deig fer dibsim.

Cid tra acht tangatar an Gamanradh uile fó’n innus sin d’ á saigidh, no co tanic Fraoch mac Fidaigh fadeoigh. Agus o ránic si(d) éin d’a n-innsaige nir léigestar guin na forgom do tabairt do na feraib ar Fergus. Agus do fhúagair do’n Gramanraid a ghabail. Agus do h-iadadh in a tímchell iar sin, agus tugadh slabraid agus glais agus géibinn acu fair. Do crapladh agus do cuibhrigedh an rig-milidh co ro chalma fo’n n-innus sin; agus do gabadh aca Aóngus agus Dubhthach. O taimic imorro Fergus agus Aóngus agus Dubthach do gabail doib, do fuagair cath do’n Gamanraid Cormac agus (an) Dubloinges do leanmain.

O d’ conairc Bricne Fergus do gabail, agus Dubthach agus Aongus, agus a muinntir do marbadh, do chuaid a aigned as a inadh. Agus do critnaigetar a chosa fái; agus do meirbligetar a meóir; agus do lúathaig a craoidhi; agus do cláonadh a cetfadha; agus do saobadh a radarc. Agus do tógaib a edach co h-ur-édtrom uime agus do gluáis co